stanford-oval/wikipedia huggingface dataset:
כריסטופר קסידי

| --- | --- |

כריסטופר קסידי, 2020
 לידה:  4 בינואר 1970 (בן 54) סיילם
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  המכון הטכנולוגי של מסצ'וסטס  האקדמיה הימית של ארצות הברית  York High School 
 תקופת השירות:  2004–2021 (כ־17 שנים)
 דרגה:  קפטיין בחיל הים
 זמן שהייה בחלל:  377 ימים ו-18 שעות
 מספר פעילות חוץ-רכבית:  10
 זמן שהייה בפעילות חוץ-רכבית:  54 שעות 51 דקות ו-38 שניות
 ביוגרפיה בנאס"א:  כריסטופר קסידי
 משימות
 STS-127,‏ סויוז TMA-08M ,‏ סויוז MS-16
  / /
 עיטורים
   כוכב הארד     מדליית הטיסה בחלל של נאס"א (3 פעמים)
 
כריסטופר קסידי (באנגלית: Christopher John "Chris" Cassidy;‏ נולד ב-4 בינואר 1970, ) הוא איש אריות הים ואסטרונאוט בתוכנית מעבורות החלל ובמשימות נוספות לתחנת החלל הבין-לאומית.
ביוגרפיה

כריסטופר קסידי נולד וגדל סיילם, מסצ'וסטס. לאחר סיום בית ספר במיין הוא התחיל לימודים באקדמיה הימית של ארצות הברית וסיים בשנת 1993 עם תואר ראשון במתמטיקה. בשנת 2000 הוא השלים תואר שני בהנדסה ימית מהמכון הטכנולוגי של מסצ'וסטס.
קסידי התגייס ליחידת אריות הים ושירת כ-10 שנים. במהלך השירות הוא השתתף בפעולות מבצעיות באפגניסטן ובים התיכון.
שירות בתחום החלל

בשנת 2004 קסידי נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.
ביולי 2009 קסידי טס לחלל כמומחה משימה במשימה STS-127 במעבורת החלל אנדוור (מארק פולנסקי היה מפקד צוות). מטרות הטיסה היו להשלים הרכבת מודול "קיבו" של תחנת החלל, להחליף חלק מחברי משלחת מס' 20 לתחנת החלל בין-לאומית ולשחרר למסלול מספר לוויינים. במהלך שהות בחלל הוא ביצע 3 פעמים פעילות חוץ רכבית באורך כולל של כ-20 שעות. הוא חזר לכדור הארץ לאחר 15 ימים ו-17 שעות.
במרץ 2013 קסידי טס בפעם השנייה בחללית סויוז TMA-08M, כאיש צוות שהצטרף למשלחת מס' 35 לתחנת החלל הבין-לאומית בפיקוד כריס הדפילד. לאחר סיום פעילותה קסידי המשיך שהותו בחלל במשלחת מס' 36 לתחנת החלל הבין-לאומית בפיקוד פאבל וינוגרדוב. במהלך שהות בחלל הוא ביצע 3 פעמים פעילות חוץ רכבית באורך כולל של כ-18 שעות. הוא חזר לכדור הארץ לאחר 166 ימים ו-23 שעות.
בשנים 2015–2017 קסידי כיהן כ"ראש משרד האסטונאוטים". כאשר פטריק פורסטר החליף אותו, הוא חזר להיות חבר ביחידה.
באפריל 2020 קסידי טס בפעם השלישית בחללית סויוז MS-16. הוא הצטרף כאיש צוות למשלחת מס' 62 לתחנת החלל הבין-לאומית בפיקוד אולג סקריפוצ'קה. לאחר סיום פעילותה קסידי המשיך במשלחת מס' 63 לתחנת החלל הבין-לאומית והיה מפקד המשלחת. במהלך שהותו השלישית בחלל הוא ביצע 4 פעמים פעילות חוץ רכבית באורך כולל של כ-24 שעות. הוא חזר לכדור הארץ לאחר 195 ימים ו-19 שעות.
בשנת 2021 קסידי פרש משירות בנאס"א.
לאחר פרישתו קסידי מונה למנהל "מוזיאון לאומי למקבלי מדליית כבוד" שנמצא בהקמה.
כשהארי הפך לסאלי

| --- | --- |

 מידע כללי
 מאת:  ראיין טי. אנדרסון 
 שפת המקור:  אנגלית
 הוצאה
 הוצאה:  Encounter Books 
 תאריך הוצאה:  2018 
 מספר עמודים:  264 
 קישורים חיצוניים
 מסת"ב:  978-1-5940-3961-4
 
כשהארי הפך לסאלי (באנגלית: When Harry Became Sally: Responding to the Transgender Moment) הוא ספר ביקורתי על תאוריית הטרנסים (אנ') המודרנית וטיפולים מסוימים לדיספוריה מגדרית שנכתב על ידי האינטלקטואל הקתולי ראיין טי. אנדרסון (אנ'), ויצא לאור על ידי הוצאת הספרים Encounter Books (אנ') ב-2018. בפרט, הספר שואל האם ילדים צעירים הסובלים מדיספוריה מגדרית יכולים לתת הסכמה משמעותית לחיים שלמים של עקרות כתוצאה מטיפול הורמונלי (אנ') ומניתוח להתאמה מגדרית שנקבע לעיתים לטיפול במצבם.
הספר היה רב-מכר כשפורסם לראשונה. עם זאת, בפברואר 2021, הספר היה הראשון שנפסל על סמך המדיניות החדשה נגד הסתה של אמזון, הקמעונאית שמכרה כ-75% מכלל עותקי הספר שנמכרו בארצות הברית. המהלך ספג ביקורת מצד הקואליציה הלאומית נגד צנזורה והסנאטור האמריקאי טום קוטון שניסו לחלץ מאמזון תגובה. ב-12 במרץ 2021, בתגובה למכתב שקיבלה אמזון מארבעה סנאטורים רפובליקנים אחרים, הסבירה אמזון שבחרה "להפסיק למכור ספרים המציגים להט"ב כחולי נפש."
הערות שוליים

↑  Ryan T. Anderson, When Harry became Sally : responding to the transgender moment, First paperback edition, New York, 2019, ISBN 978-1-59403-962-1
↑  Lu, Rachel (29 ביולי 2018). "The Assault on Reality". National Review. ארכיון מ-2021-02-23. נבדק ב-2021-03-15. {{cite web}}:  (עזרה)
1 2  Cha, Ariana Eunjung (2 בפברואר 2018). "Ryan Anderson's book on transgender people is creating an uproar". וושינגטון פוסט. ארכיון מ-2021-02-23. נבדק ב-2021-03-15. {{cite web}}:  (עזרה)
↑  Fung, Katherine (22 בפברואר 2021). "Best-Selling Controversial Book on Transgender People Removed From Amazon 3 Years After Publication". Newsweek. ארכיון מ-2021-03-13. נבדק ב-2021-03-15. {{cite web}}:  (עזרה)
↑  Haring, Bruce (27 בפברואר 2021). "Amazon Under Fire For Erasing From Its Sales Site Book Critical Of Transgender Movement". Deadline Hollywood. ארכיון מ-2021-03-05. נבדק ב-2021-03-15. {{cite web}}:  (עזרה)
↑  Anderson, Ryan T. (23 בפברואר 2021). "When Amazon Erased My Book". First Things. ארכיון מ-2021-03-06. נבדק ב-2021-03-15. {{cite web}}:  (עזרה)
↑  Greene, Chad Felix (1 במרץ 2021). "How Ryan Anderson's Banned Book, 'When Harry Became Sally,' Helped Me With Gender Dysphoria". The Federalist. ארכיון מ-2021-03-12. נבדק ב-2021-03-15. {{cite web}}:  (עזרה)
↑  Sosa, Ninette (9 במרץ 2021). "Sen. Tom Cotton responds to Amazon's book ban on "When Harry Became Sally"". KWNA. ארכיון מ-2021-03-10. נבדק ב-2021-03-15. {{cite web}}:  (עזרה)
↑  "Statement on Amazon's Removal of When Harry Became Sally". National Coalition Against Censorship. 4 במרץ 2021. ארכיון מ-2021-03-10. נבדק ב-2021-03-15. {{cite web}}:  (עזרה)
↑  Gstalter, Morgan (12 במרץ 2021). "Amazon removing books that frame LGBTQ issues as mental illness". The Hill. ארכיון מ-2021-03-13. נבדק ב-2021-03-15. {{cite web}}:  (עזרה)
↑  "Amazon says its ban of transgender-critical book was due to updated content policy". Catholic News Agency. 12 במרץ 2021. ארכיון מ-2021-03-13. נבדק ב-2021-03-15. {{cite web}}:  (עזרה)
↑  אמזון: "נפסיק למכור ספרים המציגים להט"ב כחולי נפש", באתר ‏מאקו‏, 15 במרץ 2021
לומן (חברת הייטק)

| --- | --- |

 סוג:  חברת הזנק
 סלוגן:  Measure your metabolism in a single breath
 תקופת הפעילות:  2018, ישראל ישראל – הווה
 מייסדים:  מיכל מור, מירב מור
 שירותים עיקריים:  טכנולוגיה רפואית
 www.lumen.me
 
לומן (lumen) היא חברת הזנק ישראלית שפיתחה מוצר בתחום הטכנולוגיה הרפואית למדידת מטבוליזם. המשימה של לומן היא לאפשר לכל אדם גישה לתזונה מותאמת אישית ולעודדו לשפר את בריאותו באמצעות הטכנולוגיה המתקדמת ביותר בעולם.
היסטוריה

לומן נוסדה בשנת 2018 וקיבלה השקעה ראשונית מקרנות הון סיכון בשילוב קמפיין מימון המונים באתר אינדיגוגו.
בשנת 2022 ערכה החברה סבב גיוס נוסף בהיקף של 62 מיליון דולרים. ללומן מרכז פיתוח בתל אביב ומשרדים נוספים בניו יורק ולונדון.
מאפייני המוצר

לומן מפעילה את השירות באמצעות מכשיר נשיפה אישי אשר מקושר ליישומון שפיתחה. בעת הנשיפה מכשיר הלומן אוסף מידע, מנתח את הנתונים ונותן המלצות לתזונה, כושר, שינה ועוד.
הערות שוליים

↑  Mike Butcher, Lumen raises $7M and passes $1M on Indiegogo for its breath-measuring device for weight loss, TechCrunch, ‏2018-08-07 (באנגלית אמריקאית)
↑  Lumen: Hack your metabolism & lose weight, Indiegogo (באנגלית)
↑  Brian Heater, Lumen raises $62M for its handheld weight loss hardware, TechCrunch, ‏2022-12-01 (באנגלית אמריקאית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לומן (חברת הייטק)".
מכשיר ויישומון לומן
לומיניזם

מרטין ג'ונסון הייד, סופת רעמים במפרץ, 1868
ג'ספר קרופסי, ערוץ קטסקייל, 1850
לומיניזם (באנגלית: Luminism) הוא סגנון ציורי נוף אמריקני, שהיה נפוץ בין 1850 ל-1870, המאופיין בהדגשת השפעות של האור בנוף, באמצעות פרספקטיבה והסתרת סימני מכחול גלויים. נופים לומניסטיים מדגישים שלווה, ולעיתים קרובות מתארים מים שקטים המשקפים שמיים רכים, מעורפלים. אמנים המרכזיים ביותר בהתפתחות הסגנון הלומניסטי כוללים את אדמונד דארץ' לואיס, פיץ יו ליין, מרטין ג'ונסון הייד, סנפורד רובינסון גיפורד וג'ון פ. קנסט. ציירים עם שייכות פחות ברורה כוללים את פרדריק אדווין צ'רץ', סוזי מ. ברסטו, ג'ספר פרנסיס קרופסי, אלברט ביארסטדט, וורטינגטון ויטרטג', ריימונד דאב ילנד, אלפרד תומפסון בריכר, ג'יימס אוגוסטוס סודם ודייוויד ג'ונסון. אמני מבשרי הסגנון הם ג'ורג' הארווי ורוברט סלמון.
פיץ הנרי ליין, ערב במפרץ פנובסקוט, 1863
מאפיינים

המונח לומיניזם נקבע על ידי היסטוריוני אמנות של אמצע המאה העשרים כדי לתאר סגנון ציור אמריקאי מהמאה ה-19 שהתפתח בדומה לאסכולת נהר הדסון. ההיסטוריון ג'ון באוואר ביסס תכונות של הסגנון בסוף שנות הארבעים, והשתמש לראשונה במונח "לומיניזם" במאמר משנת 1954.
כפי שהוגדר על ידי היסטוריונית האמנות ברברה נובאק, יצירות אמנות לומניסטיות נוטות להדגיש את האופק ולהפגין את שליטתו הצמודה של האמן במבנה, בטון ובאור. האור קריר בדרך כלל, קשה ולא מפוזר. "אור רך וציורי אינו אור לומניסטי". סימני המכחול מוסתרים בצורה כזו שממזערת את אישיותו של הצייר. ציירים לומניסטים נוטים לצייר בבדים קטנים כדי לשמור על תחושת אינטימיות. משטח התמונה או המישור מודגש באופן שנראה לעיתים כפרימיטיביזם. תכונות אלה קיימות בכמויות שונות בהתאם לאמן.
נובאק קובעת כי לומיניזם, מכל האמנות האמריקאית, קשור באופן הדוק ביותר לטרנסנדנטליזם.
לומיניזם שם דגש על השפעות האור עם האימפרסיוניזם. עם זאת, שני הסגנונות שונים באופן ניכר. לומיניזם מאופיין על ידי תשומת לב לפרטים הקטנים והסתרת סימני המכחול, ואילו האימפרסיוניזם מאופיין בחוסר פירוט ובדגש על משיכות מכחול. לומיניזם קדם לאימפרסיוניזם, והאמנים שציירו בסגנון לומניסטי לא הושפעו בשום צורה מהאימפרסיוניזם.
לומיניזם נחשב גם כמייצג מחשבות על הטבע. לדברי ארל א. פאוול, הדבר יתבטא במיוחד בציורים של ג'ון פרדריק קנסט, שהעביר את הפירוט הוויזואלי של הנוף לאווירה שקטה, תוך יצירת תמונות המתארות חוויה פיוטית של הטבע. באופן דומה, ציורו של מרטין ג'ונסון הייד "רעם סערה במפרץ נאראנגנסט" ייצג את גדולתו של הטבע ואת תחושת הנשגבות הנובעת ממעורבות אינטימית עם הטבע.
האמנים שציירו בסגנון זה לא התייחסו ליצירה שלהם כ"לומיניזם ", וגם לא ניסחו שום פילוסופיה אסתטית נפוצה מחוץ לעקרונות המנחים של אסכולת נהר הדסון.
היסטוריונים רבים לאמנות מוצאים את המונח "לומיניזם" בעייתי. ג'יי גריי סוויני טוען כי "מקורות הלומיניזם כמונח אמנותי-היסטורי היו שזורים עמוק באינטרסים של אספני עילית, סוחרי אמנות בולטים, אוצרים משפיעים, היסטוריוני אומנות והבניית זהות לאומית במהלך המלחמה הקרה."
בעקבות סוויני, אלן וולך קרא לחשיבה מחודשת של "לומיניזם" כתופעה היסטורית.
לומיניזם עכשווי

מרכיבי לומיניזם - כמו שמיים קסומים, מים רגועים, אור נדיר, וייצוגים אחרים של פאר - זכו להערכה גם בציור האמריקאי העכשווי.  מגמה כזו נראית אצל אמנים כמו ג'יימס דולין, אפריל גורניק. וסטיבן דה לוז.  המונח ניאולומיניזם הוצע בהתייחסות ללומיניזם אמריקני בן זמננו.
ניתן לראות השפעה של לומיניזם ביצירותיהם של כמה יוצרי קולנוע ניסיוניים אמריקאים, ביניהם ג'יימס בנינג ושרון לוקהרט.
הערות שוליים

↑  ArtLex on Luminism, web.archive.org, ‏2005-10-23
↑  "An 'American Sublime' in Nineteenth-Century American Art and Philosophy"(הקישור אינו פעיל)
↑  Julian Bell, Contemporary Art and the Sublime, Tate, 2013-01-01, ISBN 978-1-84976-387-5. (באנגלית)
↑  BWW News Desk, Laura Rathe Fine Art Presents Daluz, Gagliano & Ziegen: 'Enlighten', 11/23, BroadwayWorld.com (באנגלית)
↑  "Steven Daluz" (ארכיון)
| --- | --- |
בקרת זהויות :  NLI: 987007538785105171  LCCN: sh85078841
יחסי ג'יבוטי–רואנדה

| יחסי ג'יבוטי–רואנדה |
| --- | --- |
ג'יבוטי: רואנדה


ג'יבוטי: רואנדה
שטח (בקילומטר רבוע)
23,200: 26,338
אוכלוסייה
1,172,573: 14,334,764
תמ"ג (במיליוני דולרים)
4,099: 14,098
תמ"ג לנפש (בדולרים)
3,495: 983
משטר
דמוקרטיה נשיאותית: רפובליקה

יחסי ג'יבוטי-רואנדה הם היחסים הדיפלומטיים הרשמיים שבין רפובליקת ג'יבוטי לבין רפובליקת רואנדה.
יחסים כלכליים > כלכלת ג'יבוטי

כלכלת ג'יבוטי מבוססת על שירותים הקשורים במיקום האסטרטגי שלה ובסטטוס שלה כשטח חופשי למסחר בקרן אפריקה ובצפון אפריקה.
שני שלישים מתושביה חיים בעיר הבירה – ג'יבוטי, והשאר בעיקר נוודים ורועי צאן המפוזרים במדינה. מרבית המדינה היא מדבר שהגשם בו נדיר, דבר המגביל את גידול הפירות והירקות, ולכן מרבית המזון מיובא. ג'יבוטי מספקת שירותים כנתיב מעבר בינלאומי (למשל לספינות) וכמרכז תדלוק באזור כולו. בג'יבוטי קיימים מעט אוצרות טבע ותעשייה זעירה. שיעור האבטלה במדינה עומד על כ-50% ומהווה בעיה קשה.
יחסים כלכליים > כלכלת רואנדה

מוצרי הייצוא העיקריים הם קפה ותה. כן מייצאים זנים של חרצית המשמשים, מלבד לנוי, גם להפקת קוטל חרקים. רואנדה אינה ברוכה במשאבי טבע, אך כורים בה בכמויות קטנות מספר מחצבים, בהם טונגסטן וקסיטריט. התיירות מהווה מקור הכנסה משמעותי, ותרומתה לתוצר ב-2008 מוערכת ב-5.3%. מוקדי המשיכה העיקריים הם שרידי יערות העד, שבהם ניתן לצפות בגורילות.
רצח העם ב-1994 ריסק לחלוטין את כלכלת המדינה, שהייתה ענייה גם לפני כן. מאז נמצאת הכלכלה במגמת שיפור. בין 1998 ל-2007 נרשמה צמיחה כלכלית של יותר מ-6% בממוצע שנתי, בין הגבוהות באפריקה. הממשלה נוקטת מדיניות נאו-ליברלית, מפריטה חברות בבעלות ממשלתית ומפחיתה מחסומי סחר. לצד הצמיחה, העמיק האי-שוויון בחברה.
יחסים כלכליים > סחר

בשנת 2013 ייצאה ג'יבוטי לרואנדה סחורה בשווי 43.4 אלף דולר אמריקאי. הסחורה הייתה רובה ככולה (100%) מכונות לשיוף מתכת. מאז שנה זו אין תנודות בייצוא הג'יבוטי לרואנדה ואף דולר אחד לא יצא מג'יבוטי והגיע לרואנדה. בשנת 2014 ייצאה רואנדה לג'יבוטי סחורה בשווי 41.8 אלף דולר אמריקאי. הסחורה הייתה מכונית אחת או שתיים (77%) ובגדים משומשים לנזקקים (23%). מאז שנה זו אין כלל יחסי סחר ומסחר בין רואנדה לג'יבוטי ולא עבר אף דולר אחד בין שתי המדינות.
לוגלאושומגל

לוגלאושומגל היה שליט של עיר המדינה השומרית לגש, בתקופה בה נקראה העיר שירפורלה, ותפקדה כמדינת חסות של האימפריה האכדית. על פי הערכות שונות חי במאה ה-23 לפנה"ס.
בשחזורים של שושלות במזרח הקדום נקבע לוגלאושומגל כמי שהתחיל את השושולת השנייה של לגש, אם כי, מכיוון שלא נשא את התואר מלך, מעצם היותו כפוף בתקופת מלכותו לשליטי אכד, על פי כמה מההגדרות הוא אינו נחשב חלק משושלת זו. לוגלאושומגל החזיק בתואר אנסי (אנ'), המתאר שליט עיר מדינה בשומר, וגם בתואר פאטסי, שהקנה לו מעמד של נציג האלים המקומיים.
לוגלאושומגל, ששלט במקביל למלכי אכד נרם-סין ושאר קאלי שארי, היה כפוף להם והעביר להם מיסים. שתי כתובות שנמצאו מצביעות על התחייבות של לוגלאגושומגל לשאר קאלי שארי ונרם-סין. באחת הכתובות נכתב: "נרם-סין, האלוהים הגדול של אכד, מלך ארבעת האזורים, לוגלאושומגל, הלבלר, הפאטסי של שירפורלה, הוא משרתך". כתובות אלו הביאו את החוקרים למסקנה, שבאופן מעשי תפקד לוגלאושומגל בתפקיד פקידותי תחת מלכי אכד ששלטו בפועל באזור בימים אלו.
לוגלאושומגל השתמש בשני סוגים שונים של טביעות חותם, אחת לכל מלך אכדי תחתיו נשלט, אשר מאפיינות אותו בממצאים ארכאולוגיים רבים שנמצאו ונושאים את טביעתו.
הערכות מסוימות מציגות את יורשו של לוגלאושומגל, פוזר-מאמא, כשליט העצמאי הראשון של לגש, עת תחילתה של היחלשותה ההדרגתית של האימפריה האכדית.
ראו גם

רשימת המלכים השומרית
הערות שוליים

1 2 3  Lagash - 2500-2271 BC, 2144-2046 BC
↑  Naram-Sin, Ancient History Encyclopeida, מאחר שממצאים ארכאולוגיים מקשרים בין נרם-סין ללוגלאושומגל, ההערכות חייבות להיות חופפות ברמה מסוימת
↑  Gudea, prince of Lagash, seated statue dedicated to the god Ningishzida, אתר הלובר, מחלקת המזרח הקדום: מסופוטמיה, מחשיבים את תחילת השושלת השנייה באור-באו
↑  The Sumerian World
↑  patesi, Wiktionary
↑  patesi, מילון אוקספורד
↑  MIDDLE  ASSYRIA (עמ' 664), אוניברסיטת שיקגו
1 2  Lagash - 2500-2271 BC, 2144-2046 BC
↑  ARCANE III (עמ' 110), אוניברסיטת מינכן
↑  Arcane III (עמ' 119), אוניברסיטת מינכן
כריסטופר קין

| --- | --- |

 לידה:  21 בדצמבר 1946 ברקלי, ארצות הברית 
 פטירה:  8 באוקטובר 1995 (בגיל 48) ניו יורק, ארצות הברית 
 מוקד פעילות:  ארצות הברית 
 מקום לימודים:  אוניברסיטת קליפורניה בברקלי 
 פרסים והוקרה:  פרס דיטסון לניצוח 
 פרופיל ב-IMDb
 
כריסטופר קין (באנגלית: Christopher Keene;‏ 21 בדצמבר 1946 – 8 באוקטובר 1995) היה מנצח אמריקאי.
חייו

קין נולד בברקלי, קליפורניה ולמד באוניברסיטת קליפורניה בברקלי. כמי שעמד בקשר עם פסטיבל ספולטו משנת 1968 (וכיהן כמנהל המוזיקלי שלו בשנים 1972 עד 1976), היה שותף לייסוד "פסטיבל ספולטו ארצות הברית", שם כיהן כמנהל מוזיקלי מ-1977 עד 1980. משנת 1969 עד 1971 היה המנהל המוזיקלי של "להקת הבלט האמריקאי" של אליוט פלד.
בשנת 1969 הצטרף קין לסגל האופרה של ניו יורק וכעבור שנה ניצח שם לראשונה על "דון רודריגו" של חינסטרה. בשנים הבאות ניצח בבית אופרה זה על מספר רב של אופרות, ביניהן הצגת הבכורה העולמית של "האיש החשוב ביותר" של מנוטי (עם הארי תייארד, 1971), וכן לה טרוויאטה, נישואי פיגארו (עם מיכאל דוולין בתפקיד פיגארו), "פרשת מאקרופולוס", "סוזאנה", "טוסקה" (עם מאריסה גלוואני), "ביאטריקס צ'נצ'י", "פאוסט", חליל הקסם (עם סיביל יאנג בתפקיד מלכת הלילה), "הכתרת פופיאה", "אריאדנה בנאקסוס", "מדיאה" (בגרסה האיטלקית), "הפוריטנים" (עם בוורלי סילס, "סלומה", "רומיאו ויוליה כפריים", "הנערה מן המערב", "אנדראה שנייה", "אהבה לשלושה תפוזים", "טבעת החנק" (עם פיליס טרייגל בתפקיד מיס ג'סל), "משה ואהרון" של שנברג ו"החיילים" של צימרמן.
קין ניצח גם במטרופוליטן אופרה במשך עונה אחת, על צמד האופרות אבירות כפרית וליצנים בערב אחד (עם טרזה סטראטאס בתפקיד נדה) בשנת 1971. מ-1974 עד 1989 היה מנהל מוזיקלי של פסטיבל ארטפארק בבאפאלו, ומ-1975 עד 1985 כיהן באותו תפקיד בתזמורת הסימפונית של סירקיוז. קין ייסד את הפילהרמונית של לונג איילנד ב-1979 וניהל אותה עד 1990. ב-1976 ניצח על הצגת הבכורה העולמית של "הבובה של בילבי" מאת קרלייל פלויד, בגראנד אופרה של יוסטון.
באופרה של ניו יורק מינתה אותו סילס למנהל מוזיקלי משנת 1982 עד 1986 והוא החליף אותה כמנהל כללי ב-1989, משרה בה החזיק עד מותו. קין אושפז לטיפול באלכוהוליזם במרכז בטי פורד ומת מלימפומה כתוצאה מאיידס בבית חולים בניו יורק בגיל ארבעים ושמונה. הופעתו האחרונה, באופרה של ניו יורק, הייתה במאטיס הצייר של הינדמית.
קין ניצח על "הקונסול" של מנוטי ב-1977 ועל "ונסה" של בארבר ב-1979 בשידורי הטלוויזיה הציבורית מפסטיבל ספוליטו האמריקאי ועל הפקות של מאדאם באטרפליי (1980) וכרמן (1984) באופרה של ניו יורק ששודרו בטלוויזיה. רשימת הקלטותיו של קין כוללת את ההקלטה הראשונה של "סאטייגראהה" מאת פיליפ גלאס (ל-CBS/סוני, 1984) ואת פסקול הסרט "מצבים משתנים" של קן ראסל שהלחין ג'ון קוריליאנו (RCA 1980).
לקריאה נוספת

James R. Ostreich "Christopher Keene Is Dead; Head of City Opera Was 48", The New York Times, October 9, 1995.
הערות שוליים

↑  כתבה אודות מותו של כריסטופר קין באתר העיתון הניו יורק טיימס, מתאריך 9/10/1995.
| --- | --- |
בקרת זהויות :  NLI: 987007340515205171  PLWABN: 9810684181505606  BnF: cb13939444n (data)  GND: 124778585  ISNI: 0000 0000 6308 4054  LCCN: n81026369  MusicBrainz: ded16278-c91d-486e-b1cd-1fa09ff1ddaf  NTA: 073180831  SNAC: w6ft96bh  SUDOC: 172743192  VIAF: 2660948   WorldCat (עם VIAF): 2660948
כלכלה מתוכננת

כלכלה מתוכננת היא משטר כלכלי שבו ניהול הכלכלה נתון בידי הממשלה או לחלופין בידי מועצות פועלים. בשיטת משטר זו, השלטון המרכזי מקבל את כל ההחלטות באשר לייצור ולצריכה של טובין ושירותים.
תכונותיהן הרדיקליות ביותר של משטר זה מכונות כלכלה ריכוזית וכלכלה מפוקחת. בכלכלות מעין אלה, התכנון הריכוזי של הכלכלה מקיף את כלל ענפי המשק העיקריים, ובמסגרתו נקבעים תוצרתם הרצויה ואופן חלוקת הכנסותיהם. המתכננים קובעים אילו מוצרים על המשק לייצר ומכוונים את התעשיות בהתאם. כלכלות מתוכננות מתונות יותר מתאפיינות בשימוש בתכנון אינדיקטיבי. ככלל, הכלכלה המתוכננת מנוגדת לכלכלת השוק, שבה ההחלטות על ייצור ותמחור טובין, ועל חלוקת משאבים ואופן השקעתם נתונות בידי בעליהם הפרטיים של אמצעי הייצור וכפופות לאינטרסים שלהם – ולא לקידומה של תוכנית מקרו-כלכלית כלשהי. כמו כן, הכלכלה המתוכננת מנוגדת לשיטות כלכליות לא-מתוכננות אחרות.
כלכלות מתוכננות מושתתות לרוב על תעשיות מולאמות, תעשיות בבעלות פרטית המתוכננות ומכוונות על ידי השלטון, ולעיתים על עירוב של השתיים. על פי רוב, "כלכלה מתוכננת" ו"כלכלה ריכוזית" הם סינונימים, אך יש המבדילים ביניהן. לדידם, כלכלה ריכוזית נבדלת מכלכלה מתוכננת בכך שהיא מחייבת בעלות ציבורית או ממשלתית על אמצעי הייצור. לפי הבחנה זו, כלכלה ריכוזית היא בהכרח כלכלה מתוכננת, אך לא להפך.
כלכלת ברית המועצות, שבזמנה הייתה הכלכלה השנייה בגודלה בעולם, הייתה כלכלה מתוכננת, וכך גם כלכלת סין בימי הקפיצה הגדולה קדימה, כלכלת הודו עד לרפורמות הכלכליות בשנת 1991, כלכלת אפגניסטן תחת הכיבוש הסובייטי ותחת שלטון הטליבאן וכלכלת עיראק תחת שלטונו של סדאם חוסיין. בשלהי שנות השמונים ובראשית שנות התשעים של המאה העשרים החלו מדינות רבות שבהן הונהגו כלכלות מתוכננות לעבור בהדרגה לכלכלות שוק. יוצאת הדופן היא כלכלת ברית המועצות שהתמוטטה עם התמוטטות המשטר כולו. כיום, מרבית כלכלות העולם הן כלכלות שוק או כלכלות מעורבות (כלומר, מתוכננות למחצה). כלכלות מתוכננות מונהגות כיום בקובה, בלוב, בערב הסעודית, באיראן ובקוריאה הצפונית.
יתרונות התכנון הכלכלי

מצדדי השיטה רואים בה אמצעי מעשי להבטחת ייצורם של מוצרים הכרחיים, באופן שאינו תלוי בגחמנות[דרושה הבהרה] המאפיינת לכאורה את השוק החופשי.
יתרונות התכנון הכלכלי > יציבות

כיוון שאין חשש לירידות בפעילות העסקית ולביטולי המיזמים הנובעים מהן, השקעה לטווח הארוך בתשתיות היא בטוחה יותר. ביטחון כלכלי זה חשוב במיוחד כאשר התשואות אינן נהירות ובטוחות (השקעה בכור גרעיני לדוגמה) וכן כאשר התשואות מפוזרות בכלל האוכלוסייה (חינוך ציבורי, חיסונים וכדומה).
יתרונות התכנון הכלכלי > אימוץ תכנון מקיף

לכאורה יש ביכולתו של התכנון הכלכלי להוביל להכברת רווחיה של כלל האוכלוסייה. לעומתו, התהליך האבולוציוני המאפיין את כלכלת השוק, נוטה מטבעו להוביל למרוב רווחים מקומי. למשל, תכנון עירוני נכון יניב מערכת תעבורה יעילה בעוד עיר המתפתחת באופן "טבעי" עשויה לסבול מעומסי תנועה. לפי ביקורת אחת למשל זה, גם העיר המתוכננת תסבול מאותם קשיי תנועה כל עוד הגידול באוכלוסייתה אינו מפוקח ומתוכנן בקפידה גם הוא.
יתרונות התכנון הכלכלי > השגת יעדים קולקטיביים באמצעות הקרבה אישית

מטבען, כלכלות מתוכננות מקדימות את טובת הכלל לצורכי היחיד. תחת משטרים מעין אלה, תגמולים עבור עבודה מסוימת, בין משכורות ובין בונוסים, מחולקים לפי הערך אותו מייחסים מתכנני הכלכלה לעבודה זו. הכלכלה המתוכננת מסלקת את תמריצו של היחיד לרווחים, ככוח מניע לייצור, ושמה אותו בידי המתכננים, אשר מצופים לפיכך לקבוע מה על כל תעשייה לייצר. השלטון רשאי אפוא לרתום אדמות, עבודה ושאר הון לשירות מטרותיה הכלכליות של המדינה, וכן הוא רשאי "לרסן" את דרישות הצרכנים לטובת השקעות כלכליות משמעותיות יותר התואמות לתכנון הכלכלי.
במדינה נחשלת, מאפשרת הכלכלה המתוכננת לפתח לאלתר תעשיות כבדות, עוד שבכלכלת שוק נדרשות שנים ארוכות של הצטברות הון בתעשיות קלות יותר לשם כך. כך קרה בברית המועצות בשנות השלושים, כאשר השלטון כפה קיצוץ של 30% בצריכה הפרטית מהתל"ג. אמנם הקיצוץ הוביל לירידה משמעותית ברמת החיים, אך המדינה אכן השיגה במהרה חלק מה"מטרות הכלכליות", שאותן הגדיר השלטון.
חסרונות התכנון הכלכלי > חלוקת משאבים בלתי יעילה: עודף ומחסור

סוגיה זו הועלתה לראשונה על ידי הכלכלן לודוויג פון מיזס. במאמרו "חישוב כלכלי במדינות סוציאליסטיות" טען מיזס שאין ביכולתה של קבוצת מתכננים כלשהי לזהות ולחזות בדיוק סביר את העדפותיהם של צרכנים ואת כמויות הייצור הנדרשות. ואכן, בתקופות מסוימות בדברי ימיה של ברית המועצות היה המחסור תופעה שכיחה כל כך עד שלעיתים נאלצו רבים להמתין שעות בתורים ארוכים כדי לקנות מוצרים בסיסיים כמו לחם ונעליים. בין השאר, נבעו מחסורים אלה מכך שבתקופה אחת קבעו המתכננים כי ייצור טרקטורים חשוב יותר מייצור נעליים; באחרת, מכך שסופק מעט מדי עור למפעלי הנעליים; ולעיתים המחסור נבע מכך שלא ניתן למפעלים אלה די תמריץ לייצור מספר הזוגות הנדרש ובאיכות הנדרשת.
הצד האחר של המטבע הוא הייצור העודף, המעיד על בזבוז כוח עבודה וחומרי גלם שניתן היה להקצותם לצרכים בוערים יותר של החברה. מבקרי התכנון הכלכלי טוענים שכלכלת שוק מונעת את קיומם של עודפים בטווח הארוך, משום שמנגנון ההיצע והביקוש מביא לירידת מחיריה של סחורה כלשהי, כאשר כמות תוצרתה עוברת את הדרישה לה. כך משתחררים משאבים לסיפוק מחסורים מיידיים בסחורות אחרות, שמחירן החל לעלות כאשר הביקוש להן גדל מעבר לכמותן בשוק. כיוון שבכלכלה מתוכננת ההיצע והביקוש אינם משפיעים על המחירים, טוענים המבקרים כי אין בה כל מנגנון המאפשר לקבוע אילו סחורות מיוצרות יתר על המידה ואילו סחורות אינן מיוצרות במידה מספקת. לדידם, כלכלת שוק, שבה כל יצרן פועל לשם רווחיו, היא הדרך הטובה ביותר להשגת יעילות.
חסרונות התכנון הכלכלי > היעדר תמריץ לחדשנות

פרק זה לוקה בחסר. אנא תרמו לוויקיפדיה ו.
חסרונות התכנון הכלכלי > הפרת חירויות הפרט

פרק זה לוקה בחסר. אנא תרמו לוויקיפדיה ו.
חסרונות התכנון הכלכלי > דיכוי כלכלה דמוקרטית וניהול עצמי

פרק זה לוקה בחסר. אנא תרמו לוויקיפדיה ו.
חסרונות התכנון הכלכלי > שחיתות

פרק זה לוקה בחסר. אנא תרמו לוויקיפדיה ו.
בכלכלה מתוכננת בעיקר על ידי השלטון, המתכננים יכולים לפעול ממניעים אישיים וגם זרים שלא בהכרח מטיבים עם העם.
לדוגמה: אחד המתכננים חושב שצריך לשים את מלוא כוח האדם והמשאבים על מנת לבנות כמה שיותר דירות.
ונניח שהם בנו כל כך הרבה דירות שאפילו אין מקום לבנות שום דבר אחר שלא לדבר על לאכלס ולחיות חיים נורמליים במקום כזה.
מה שהציבור לא יודע זה שתאגיד זר שבבעלותו משאבים לבנייה, שיחד את אותו "מתכנן" כדי שהפרויקט יצא לפועל.
כך שהמיסים ששילם הציבור עברו לאותו תאגיד שמכר למדינה הזאת חומרי בניין, טכנולוגיות וידע על מנת שהפרויקט השאפתני הזה יצא לפועל.
ראו גם

כלכלה
משטר כלכלי
לויטננט צור זי

| --- | --- |

 מדינה:  גרמניה גרמניה
 צבא:  דויטשה מרינה דויטשה מרינה
 מערכת הדרגות:  דרגות הבונדסוור
 היררכיה:  קצינים
 מקבילת נאט"ו:  OF-1
 מקבילת הצבא:  לויטננט
 מקבילת חיל האוויר:  לויטננט
 
לויטננט צור זי, בקצרה: Lt zS או LZS, היא דרגת הקצונה הנמוכה ביותר בצי הגרמני. הדרגה מדורגת כ-OF1 בנאט"ו, שוות ערך ל-Ensign בצי ארצות הברית, ולוטננט משנה בפועל בצי המלכותי הבריטי.
הדרגה הוצגה בצי הקיסרי הגרמני על ידי שינוי שם הדרגה הקודמת של לויטננט משנה ב-1890. בתוך הצי קצינים בדרגה זו נקראו פשוט בשם הר לויטננט. כדי להבדיל בין קציני ים לקציני צבא, נוספה בתקשורת הרשמית הסיומת zur See (בים), לעיתים מקוצרת ל-z.S. או Lt.z.S.. הדרגה שימשה מאז את הרייכסמרינה, הקריגסמרינה והצי הגרמני. בפולקסמרינה נעשה שימוש במקור באותה צורה עד שהסיומת zur See נשמטה.